CELEX: 32021R1771
Language: hu
Date: 2021-10-07 00:00:00
Title: A Bizottság (EU) 2021/1771 rendelete (2021. október 7.) a 396/2005/EK európai parlamenti és tanácsi rendelet I. mellékletének a reteklevél tekintetében történő módosításáról (EGT-vonatkozású szöveg)

2021.10.8.   
               
               
                  HU
               
               
                  Az Európai Unió Hivatalos Lapja
               
               
                  L 356/30
               
            
         A BIZOTTSÁG (EU) 2021/1771 RENDELETE
         (2021. október 7.)
         a 396/2005/EK európai parlamenti és tanácsi rendelet I. mellékletének a reteklevél tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 4. cikkére,
         mivel:
         
                     (1)
                  
                  
                     Azok az állati és növényi eredetű termékek, amelyekre a 396/2005/EK rendeletben meghatározott megengedett növényvédőszer-maradékok határértékei („MRL-ek”) – az említett rendelet rendelkezéseiben foglaltak szerint – vonatkoznak, a rendelet I. mellékletében vannak felsorolva.
                  
               
                     (2)
                  
                  
                     Az (EU) 2018/62 bizottsági rendelet (2) az I. melléklet B. részébe bevezette többek között a „reteklevél” árut, amelyet az ugyanazon melléklet A. részében szereplő „kel” áruhoz kapcsolt. Következésképpen a kel tekintetében megállapított MRL-ek a reteklevélre is vonatkoznak.
                  
               
                     (3)
                  
                  
                     Mivel az (EU) 2018/62 rendelet elfogadásakor nem álltak rendelkezésre maradékanyag-vizsgálatból származó adatok annak megerősítésére, hogy ez a besorolás megfelelő-e, az (EU) 2018/1049 bizottsági rendelet (3) átmeneti időszakot határozott meg. Annak érdekében, hogy a tagállamok képesek legyenek ilyen adatokat előállítani, a „reteklevél” áruhoz kapcsolódóan egy lábjegyzet került beillesztésre, amely 2021. december 31-ig mentesítette ezt az árut a „kelre” vonatkozó MRL alkalmazása alól.
                  
               
                     (4)
                  
                  
                     Mivel az ilyen adatokat előállító tagállamok a közelmúltban arról tájékoztatták a Bizottságot, hogy az adatok előállítása késedelmet szenved, az érintett átmeneti időszakot további három évvel meg kell hosszabbítani a vizsgálatok befejezésének és értékelésének lehetővé tétele érdekében.
                  
               
                     (5)
                  
                  
                     A 396/2005/EK rendelet I. mellékletében az érintett lábjegyzetet ezért ennek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 396/2005/EK rendelet I. mellékletének B. részében a (3) lábjegyzet helyébe a következő szöveg lép:
            
                        „(3)
                     
                     
                        az MRL-ek 2025. január 1-jétől alkalmazandók a reteklevélre.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 70., 2005.3.16., 1. o.
         
         
            (2)  A Bizottság (EU) 2018/62 rendelete (2018. január 17.) a 396/2005/EK európai parlamenti és tanácsi rendelet I. mellékletének felváltásáról (HL L 18., 2018.1.23., 1. o.).
         
            (3)  A Bizottság (EU) 2018/1049 rendelete (2018. július 25.) a 396/2005/EK európai parlamenti és tanácsi rendelet I. mellékletének felváltásáról (HL L 189., 2018.7.26., 9. o.).